
с.Ново село 3784, обл. Видин, ул. „Арх. Илия Попов” №89, е-mail: obshtina-novoselo@abv.bg, тел.: 09316/22-25                                                 

                                                        ОБЯВЛЕНИЕ

за провеждане на конкурс за държавен служител

Община Ново село, обл. Видин, с. Ново село, ул. „Арх. Илия Попов“ № 89, телефон: 09316/ 22-25 на основание чл. 10а от Закона за държавния служител, във връзка с чл. 14, ал. 1 от Наредбата за провеждане на конкурсите за държавни служители и Заповед № РД-03-113/19.10.2026г. на Кмета на община Ново село
ОБЯВЯВА КОНКУРС
за длъжността Секретар на Община Ново село - 1 (една) щатна бройка.

Длъжностно ниво – 5, съгласно Класификатор на длъжностите в администрацията

Наименование на длъжностното ниво – ръководно ниво 5А
1. Минималните и специфични изисквания, предвидени в нормативните актове за заемане на длъжността са:

1.1. минимална образователна степен необходима за заемане на длъжността – висше, степен: магистър;

1.2. минимален ранг за заемане на длъжността – IІ младши;

1.3. минимален професионален опит за заемане на длъжността – 4 години и/или придобит IІ младши ранг;

2. Допълнителни изисквания към конкурсната длъжност: 

- Стратегическа компетентност: визия за бъдещо развитие на общината;

- Лидерска компетентност: мотивиране и развитие на служителите за постигане на индивидуални и организационни цели;

-Управленска компетентност: умения за дефиниране и разясняване на краткосрочните и дългосрочните цели на общината;

-  Умение за работа в екип;

-  Компетентност за преговори и убеждаване;

-  Ориентация към резултати;

-  Фокус към клиента;

-  Познаване на нормативната уредба;

-  Компютърни умения: MС Office пакет
-  Познаване на нормативната база, регламентираща дейността;

3. Начин на провеждане на конкурса 
- Защита на концепция за стратегическо управление на тема: „Ръководство, организация и контрол на административните дейности във Община Ново село“;
-   Интервю.
4. Необходимите документи, които следва да бъдат представени от кандидатите за участие в конкурса са: 

· Заявление за участие в конкурс (Приложение №2) към чл.17, ал.1 от Наредбата за провеждане на конкурси за държавни служители;

· Декларация по чл.17, ал.2, т.1 от Наредбата за провеждане на конкурси за държавни служители;

· Копия от документи за придобита образователно-квалификационна степен, допълнителна квалификация, които се изискват за длъжността;

· Копия от документи, удостоверяващи продължителността и областта на професионалния опит и/или придобитият ранг като държавен служител.

Разработените от кандидатите концепции да не надвишават 5 печатни страници А4. Да се представят при подаване на документите в отделен непрозрачен, запечатан плик на който следва да бъдат  изписани трите имена на кандидата и длъжността за която кандидатства. На плика се поставя входящ номер, съответстващ на входящия номер на заявлението за участие в конкурса. Комисията ще отвари пликовете само на кандидатите, които бъдат допуснати по документи до участие в конкурса.

5. Документите следва да бъдат подадени лично или чрез упълномощено лице до 17:00 ч. на 02.11.2026 г. в сградата на Общинска администрация – Ново село на адрес: с. Ново село, ул. „Арх. Илия Попов“ № 89, в Центъра за административно обслужване на община Ново село, всеки работен ден от 08:30 ч. до 12:30 ч. и от 13:00 ч. до 17:00 ч. 

Документи, подадени след изтичане на срока, посочен в заповедта за обявяване на конкурса за длъжността не се регистрират.

6. Списъците и всички съобщения във връзка с конкурса се обявяват на Интернет страницата на община Ново село  - http://www.obshtina-novoselo.com/ .
7. Описание на длъжността: Осигурява необходимата организация, координация и субординация на работата на административните звена в Община Ново село. Осъществява административното ръководство на общинската администрация. Утвърждава вътрешните правила за организацията на административното обслужване.

8. Индивидуалният размер на заплатата ще бъде определен при назначаването съгласно чл.67, ал.4 от Закона за държавния служител, чл.8 и чл.9 от Наредбата за заплатите на служителите в държавната администрация и чл.8, чл.9, ал.1 и чл.10, ал.1 от Вътрешните правила за работна заплата на служителите в Община Ново село в рамките на разходите за персонал, определени в бюджета на Община Ново село.

9. Образци на заявление за участие в конкурс и декларация по чл.17, ал.2, т.1 от НПКДС могат да се изтеглят от следния Интернет адрес: http://www.obshtina-novoselo.com/; http://iisda.government.bg.

Орган по назначаване:

 ВЕНИСЛАВ АНГЕЛОВ   …………/п/……….
Кмет на Община Ново село
1

